CELEX: 62021TN0585
Language: mt
Date: 2021-09-09 00:00:00
Title: Kawża T-585/21: Rikors ippreżentat fid-9 ta’ Settembru 2021 – Zásilkovna vs Il-Kummissjoni

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/31
            
         
      Rikors ippreżentat fid-9 ta’ Settembru 2021 – Zásilkovna vs Il-Kummissjoni
      (Kawża T-585/21)
      (2021/C 481/44)
      Lingwa tal-kawża: l-Ingliż
      
         Partijiet
      
      
         Rikorrent: Zásilkovna s. r. o (Praga, ir-Repubblika Ċeka) (rappreżentant: R. Kubáč, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni fil-Każ SA.55208 (2020/C) – Kumpens USO lill-Posta Ċeka għall-perijodu bejn l-2018 u l-2022, fil-forma ta’ ittra bid-data (i) tad-9 ta’ Lulju 2021 u (ii) tal-31 ta’ Awwissu 2021, li tiċħad parzjalment l-ilment tar-rikorrenti tat-8 ta’ Novembru 2019 fir-rigward tas-sussidju trażversali minn Česká pošta s.p. tal-attivitajiet kummerċjali tagħha;
               
            
                  —
               
               
                  tikkundanna lill-Kummissjoni għall-ispejjeż tagħha stess u għal dawk tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv: il-Kummissjoni wettqet żball manifest meta kkonkludiet li s-sussidju trażversali ta’ Česká pošta ma jikkostitwixxix għajnuna mill-Istat taħt l-Artikolu 107(1) TFUE.
                  
                              —
                           
                           
                              B’mod partikolari, qiegħed jiġi argumentat li s-sussidju trażversali ta’ Česká pošta jikkostitwixxi, fih innifsu, għajnuna mill-Istat inkompatibbli taħt l-Artikolu 107(1) TFUE, li kienet diġà fis-seħħ minn tal-inqas fil-perijodu bejn 2013 u l-2017 (u probabbilment anki qabel), għajnuna li l-Kummissjoni kellha għalhekk tinvestiga fid-dettall permezz ta’ proċedimenti amministrattivi separati, u mhux bħala kwistjoni anċillari fil-kuntest tal-proċedimenti fil-Każ SA.55208 (2020/C), li kienu jkopru biss il-perijodu bejn 2018 u l-2022. Dan huwa ssostanzjat mid-deċiżjonijiet preċedenti tal-Kummissjoni. Madankollu, il-Kummissjoni kkonkludiet b’mod żbaljat li s-sussidju trażversali bl-ebda mod ma jikkostitwixxi għajnuna mill-Istat.
                           
                        
            
                  2.
               
               
                  It-tieni motiv: il-Kummissjoni kisret rekwiżit formali essenzjali peress li d-deċiżjoni tagħha li ma tqisx li s-sussidju trażversali ta’ Česká pošta jikkostitwixxi, fih innifsu, għajnuna mill-Istat ma hijiex debitament motivata.
                  
                              —
                           
                           
                              B’mod partikolari, il-Kummissjoni naqset milli tagħti motivazzjoni adegwata fid-deċiżjoni kkontestata. Għaldaqstant, il-Kummissjoni kisret dritt proċedurali essenzjali tar-rikorrenti sa fejn l-istituzzjonijiet tal-Unjoni Ewropea huma obbligati jagħtu motivazzjoni għall-miżura inkwistjoni sabiex jiġi żgurat li tkun tista’ tiġi mistħarrġa quddiem il-qrati.